laion/Wikipedia-Exotic huggingface dataset:
২০০৯ আইসিসি মহিলা বিশ্ব টুয়েন্টি২০

২০০৯ আইসিসি মহিলা বিশ্ব টুয়েন্টি২০ ক্রিকেট প্রতিযোগিতা ইংল্যান্ডে ১০ দিনব্যাপী অনুষ্ঠিত হয়। পুরুষদের টুয়েন্টি২০ খেলার চেয়ে মহিলাদের খেলার ধরনে ভিন্নতা ছিল। সর্বমোট ৮টি দল এ প্রতিযোগিতায় অংশগ্রহণ করে। দুই গ্রুপে বিভক্ত হয়ে শীর্ষ দুই দল সেমি-ফাইনাল ও ফাইনাল খেলে। গ্রুপ পর্বের সবগুলো খেলাই টনটনের কাউন্টি গ্রাউন্ডে অনুষ্ঠিত হয়। পুরুষ দলের পাশাপাশি সেমি-ফাইনাল ও ফাইনাল খেলা একই দিনে আয়োজনের ব্যবস্থা করা হয়। লর্ড’সে ইংল্যান্ড ও নিউজিল্যান্ড দল চূড়ান্ত খেলায় অবতীর্ণ হয়। স্বাগতিক দলের ক্যাথেরিন ব্রান্টের দূর্দান্ত বোলিং নৈপুণ্যে নিউজিল্যান্ড দল মাত্র ৮৫ রানে গুটিয়ে যায়। এরপর ক্লেয়ার টেলর দলকে খুব সহজেই ছয় উইকেটের ব্যবধানে জয়ের পাশাপাশি শিরোপা এনে দেন। ক্যাথরিন ব্রান্ট ৩/৬ বোলিং পরিসংখ্যান গড়লে ম্যান অব দ্য ম্যাচ এবং ক্লেয়ার টেলর ম্যান অব দ্য সিরিজের পুরস্কার পান। উৎস: [তথ্যসূত্র প্রয়োজন] উৎস: [তথ্যসূত্র প্রয়োজন] [১], Cricinfo. Retrieved 14 October 2008 Atherton, Mike (২১ জুন ২০০৯)। "Katherine Brunt leads England to World Twenty20 title"। The Times। Times Newspapers। সংগ্রহের তারিখ ২০০৯-০৬-২১। [স্থায়ীভাবে অকার্যকর সংযোগ] "Australia Women Squad"। Cricinfo.com। ৫ মে ২০০৯। ২০০৯-০৬-২০ তারিখে মূল থেকে আর্কাইভ করা। সংগ্রহের তারিখ ২০০৯-০৬-২১।  "England Women Squad"। Cricinfo.com। ২ জুন ২০০৯। ১৩ জুন ২০০৯ তারিখে মূল থেকে আর্কাইভ করা। সংগ্রহের তারিখ ১৩ জুন ২০০৯।  "India Women Squad"। Cricinfo.com। ২৮ এপ্রিল ২০০৯। ১২ জুন ২০০৯ তারিখে মূল থেকে আর্কাইভ করা। সংগ্রহের তারিখ ১৩ জুন ২০০৯।  "New Zealand Women Squad"। Cricinfo.com। ৩০ এপ্রিল ২০০৯। ২০০৯-০৬-২০ তারিখে মূল থেকে আর্কাইভ করা। সংগ্রহের তারিখ ২০০৯-০৬-২১।  "Pakistan Women Squad"। Cricinfo.com। ৮ মে ২০০৯। ২০০৯-০৬-২০ তারিখে মূল থেকে আর্কাইভ করা। সংগ্রহের তারিখ ২০০৯-০৬-২১।  "South Africa Women Squad"। Cricinfo.com। ২৮ এপ্রিল ২০০৯। ১৪ জুন ২০০৯ তারিখে মূল থেকে আর্কাইভ করা। সংগ্রহের তারিখ ১৫ জুন ২০০৯।  "Sri Lanka Women Squad"। Cricinfo.com। ৮ মে ২০০৯। ১৪ জুন ২০০৯ তারিখে মূল থেকে আর্কাইভ করা। সংগ্রহের তারিখ ১৫ জুন ২০০৯।  "West Indies Women Squad"। Cricinfo.com। ১০ মে ২০০৯। ১৩ জুন ২০০৯ তারিখে মূল থেকে আর্কাইভ করা। সংগ্রহের তারিখ ১৫ জুন ২০০৯।
মহারাজগঞ্জ জেলা

মহারাজগঞ্জ জেলা (হিন্দি: महाराजगंज जिला, প্রতিবর্ণীকৃত: মহারাজগঞ্জ জিলা) হল উত্তর ভারতের উত্তরপ্রদেশ রাজ্যের ৭৫টি জেলার অন্যতম। মহারাজগঞ্জ এই জেলার সদর শহর। এই জেলার বিখ্যাত স্থানগুলি হল মোগালাহা শরিফ ও দরগা হরে ভরে শাহ বাবা। পূর্বতন গোরখপুর জেলা ভেঙে ১৯৮৯ সালের ২ অক্টোবর মহারাজগঞ্জ জেলা গঠিত হয়। মহারাজগঞ্জ জেলার উত্তর দিকে রয়েছে নেপাল রাষ্ট্র, পূর্ব দিকে রয়েছে কুশীনগর জেলা, দক্ষিণ দিকে রয়েছে গোরখপুর জেলা এবং পশ্চিম দিকে রয়েছে সিদ্ধার্থনগর ও সন্ত কবীর নগর জেলা। মহারাজগঞ্জ জেলা গোরখপুর বিভাগের অন্তর্গত। এই জেলার আয়তন ২,৯৫১ বর্গকিলোমিটার। এই জেলার জনসংখ্যা ২,১৭৩,৮৭৮ (২০০১ সালের জনগণনা অনুসারে)। পঞ্চায়েত মন্ত্রক ২০০৬ সালে ভারতের ২৫০টি সর্বাধিক অনগ্রসর জেলাগুলির তালিকায় এই জেলার নাম অন্তর্ভুক্ত করে। উত্তরপ্রদেশের যে ৩৪টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায়, তার মধ্যে এই জেলা অন্যতম। মহারাজগঞ্জ জেলায় চারটি মহকুমা রয়েছে। এগুলি হল: মহারাজগঞ্জ সদর (মহারাজগঞ্জ, ঘুঘালি, পানিয়ারা ও পারতাওয়াল ব্লক নিয়ে), নৌতনওয়া (রতনপুর ও লক্ষ্মীপুর ব্লক নিয়ে), নিচলাউল (নিচলাউল, মিথাপুরা ও সিসওয়া ব্লক নিয়ে) এবং ফারেন্দা (ব্রিজমনগঞ্জ, ধনি ও ফারেন্দা ব্লক নিয়ে)। এই জেলায় ১২৫৮টি গ্রাম ও ১৪টি থানা রয়েছে। থানাগুলির নাম হল: ফারেন্দা (আনন্দনগর), নৌতনওয়া, পুরন্দরপুর, কোঠিভার (সিসওয়া বাজার), থুঠিবাড়ি কোতোয়ালি, কোলহুই, ব্রিজমানগঞ্জ, শ্যামদেউরওয়া, পরসামালিক, বর্গাদাওয়া, পানিয়ারা, চাতুক, সোনাউলি কোতোয়ালি ও ঘুঘুলি। ২০১১ সালের জনগণনা অনুসারে, মহারাজগঞ্জের জনসংখ্যা ২,৬৬৫,২৯২। এই জনসংখ্যা কুয়েত রাষ্ট্র বা মার্কিন যুক্তরাষ্ট্রের নেভাডা রাজ্যের প্রায় সমান। জনসংখ্যার হিসেবে এই জেলার স্থান ভারতের ৬৪০টি জেলার মধ্যে ১৫১তম। জেলার জনঘনত্ব ৯০৩ জন প্রতি বর্গকিলোমিটার (২,৩৪০ জন/বর্গমাইল)। ২০০১-২০১১ দশকে এই রাজ্যে জনসংখ্যা বৃদ্ধির হার ২২.৬১%। জেলায় লিঙ্গানুপাতের হার প্রতি ১০০০ পুরুষে ৯৩৮ জন মহিলা। সাক্ষরতার হার ৬৪.৩%। "Uttar Pradesh"। india,gov,in website। সংগ্রহের তারিখ ৭ মে ২০১০।  Ministry of Panchayati Raj (৮ সেপ্টেম্বর ২০০৯)। "A Note on the Backward Regions Grant Fund Programme" (পিডিএফ)। National Institute of Rural Development। ৫ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ সেপ্টেম্বর ২০১১।  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Kuwait 2,595,62  line feed character in |উক্তি= at position 7 (সাহায্য) "2010 Resident Population Data"। U.S. Census Bureau। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Nevada 2,700,551  line feed character in |উক্তি= at position 7 (সাহায্য) Maharajganj district website District Court Maharajganj
মোচে নদী

মোচে নদী (স্পেনীয় ভাষা - Rio Moche) হল উত্তর-পশ্চিম পেরুর একটি নদী। এর দৈর্ঘ্য ১০২ কিলোমিটার। আন্দিজ পর্বতের ৩৯৮৮ মিটার উচ্চতায় কিরুভিলচা গ্রামের কাছে লাগুয়ানা গ্রন্দে হ্রদ থেকে এর উৎপত্তি। এরপর পশ্চিমবাহী এই নদী পেরুর দেপাতমেন্তো দে লা লিবারতাদ বা লা লিবারতাদ অঞ্চলের মধ্য দিয়ে প্রবাহিত হয়ে প্রশান্ত মহাসাগরে গিয়ে পড়েছে। বর্ষাকালে এই নদী প্রতি সেকেন্ডে ৫৫৬.৮ ঘনমিটার পর্যন্ত জল বহন করে থাকে বলে দেখা গেছে। তবে শুখা মরশুমে এই নদীর খাত মোটামুটি শুকনোই থাকে। ফলে মোচে নদীর সারা বছরের গড় জল বহনের পরিমাপ মাত্র ৯.৫৩ ঘনমিটার প্রতি সেকেন্ড। এই নদীর উপত্যকা সাধারণভাবে মোচে উপত্যকা নামে পরিচিত। উৎস মুখে এই নদীর নাম রিও গ্রন্দে। এরপর কিছুটা প্রবাহিত হয়ে স্থানীয়ভাবে এই নদী সান লোরেনথো নামেও পরিচিত হয়। তবে উৎসমুখ থেকে ১৪ কিলোমিটার দূরে সান হুয়ান শহরের পাশ দিয়ে প্রবাহিত হবার সময়ই এই নদীকে মোচে নদী বলে অভিহিত করা শুরু হয়। এরপর সমুদ্রে মোহনা পর্যন্ত এই নদী এই নামেই পরিচিত। মোচে উপত্যকার আয়তন প্রায় ২৭০০ বর্গ কিলোমিটার। প্রায় ১০,৫০০ হেক্টর জমিতে খালের সাহায্যে এই নদী থেকে জলসেচের মাধ্যমে এই উপত্যকায় চাষবাস হয়ে থাকে। অবশ্য এই নদীর জল ব্যবহার করে সেচের মাধ্যমে কৃষিব্যবস্থা গড়ে ওঠার ঐতিহ্য বহু প্রাচীন। পেরুর সুপ্রাচীন মোচে সভ্যতা (১০০ - ৮০০ খ্রিষ্টাব্দ) ও পরবর্তী চিমু সভ্যতার (১২৫০ - ১৪৭০ খ্রিষ্টাব্দ) বিকাশে এই নদী ও তার উপত্যকার বিশেষ ভূমিকা আছে। এই নদীর জল ব্যবহার করে যে বিস্তীর্ণ এলাকায় তারা চাষের ব্যবস্থা গড়ে তুলেছিল, তার প্রত্নতাত্ত্বিক প্রমাণ পাওয়া গেছে। মোচে নদীর প্রবাহপথে সবচেয়ে বড় শহর হল ত্রুহিলিও। পেরুর এই তৃতীয় বৃহত্তম শহরটি নদীর নিম্নগতিতে এই নদীর উপত্যকাতেই অবস্থিত। যে মোচে ও ভিক্তর লারচো শহরের কাছে মোচে নদী সমুদ্রে পড়েছে, সেগুলিও বাস্তবে ত্রুহিলিও পৌর এলাকারই অন্তর্ভুক্ত। মোচে উপত্যকা আরও অনেকগুলি ছোট ছোট নদী বিধৌত। এগুলির বেশির ভাগেরই উৎসস্থল আন্দিজ পর্বতের সুউচ্চ ভূমি এবং এগুলি সবকটিই মোচে নদীরই উপনদী। পশ্চিমবাহী এই নদীর ডানদিকের উপনদীগুলি হল - রিও মোতিল রিও চোতা রিও ওতুথকো রিও কাতুয়ে আর বামদিক থেকে এসে পড়া মূল উপনদীটি হল - রিও চানচাকাপ Ministerio de Agricultura del Perú (ed.). "Principales cuencas a nivel nacional". সংগৃহীত ৯ সেপ্টেম্বর, ২০১৫। সুমিতা দাস: কলম্বাস-পূর্ব আমেরিকা: মুছে দেওয়া সভ্যতার ইতিহাস. কোলকাতা, পিপলস বুক সোসাইটি, ২০১৪। আইএসবিএন ৮১-৮৫৩৮৩-৬২-৬. পৃঃ - ৯১ - ৯২। আন্দীয় সভ্যতা রিও মোচে, উইকিম্যাপিয়া
আইভানহো

আইভানহো (ইংরেজি: Ivanhoe) /ˈaɪvənˌhoʊ/ হচ্ছে স্যার ওয়াল্টার স্কট রচিত একটি ইতিহাস ভিত্তিক উপন্যাস এবং তার রচিত অন্যতম জনপ্রিয় ও বিখ্যাত উপন্যাস। এটি প্রকাশিত হয় ১৮১৯ সালে। মুসলমান ও খ্রিষ্টান দের মধ্যে ক্রুসেড বা ধর্মযুক্ত চলাকালীন সময়ের প্রেক্ষাপটে উপন্যাসটি লিখিত হয়। ইংল্যান্ডের তৎকালীন রাজা সিংহ হৃদয় রিচার্ড ( Richard Lionhearted) ক্রুসেডে গমন করলে তার ভাই রাজপুত্র জন এর ষড়যন্ত্র এবং রিচার্ডের প্রিয়পাত্র নাইট আইভানহো এর বীরত্ব নিয়ে রচিত হয় এই উপন্যাস।
আসামি বানর

আসামি বানর বা আসাম বানর (ইংরেজি: Assam macaque) (বৈজ্ঞানিক নাম:Macaca assamensis) হচ্ছে দক্ষিণ এশিয়ার ম্যাকাকু গণের একটি বানর প্রজাতি। ভারতের আসাম রাজ্যে বেশি দেখা যায় বলে এদের নাম ‘আসামি’। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত। আসামি বানর পাতাঝরা বন ও অর্ধ-চিরসবুজ বনে বাস করে। বাংলাদেশের রেমা-কালেঙ্গা, সাতছড়ি, পাবলাখালীর বনে এখনো এদের দেখা পাওয়া যায়। আসামি বানর দেখতে অনেকটা রিসাস বানরের মতো, তবে আকারে বড়। দেহের মাপ ৬১ সেন্টিমিটার, লেজ ২৯ সেন্টিমিটার। মুখ বেশ বড়, লম্বাটে। মুখের পশমের রং বাদামি ছাই রঙের। পুরুষগুলোর গালে দাড়ির মতো বড় লোম গজায়। বুকের পশম সাদাটে, বাকি দেহের রং মরচে বাদামি অথবা হালকা বাদামি (উপপ্রজাতিভেদে)। রিসাস বানরের মতো এদের পশ্চাৎদেশে ও উরুতে লালচে কমলা রঙের পশম দেখা যায় না। ওজন ১২ কেজি। আসামি বানর দেখতে অনেকটা রিসাস বানরের কাছাঁকাছি। এরা নিজেদের দলে বসবাস করে; তবে পুরোপুরি জংলি প্রাণী। রিসাস বানরের মতো শহর, গ্রাম পছন্দ করে না। গরমের সময় এরা পাহাড়ের ওপরে উঠে যায়, শীতে সমতলে নেমে আসে। নিরুপদ্রব জঙ্গলে ১০ থেকে ১০০টি বানর কাছাঁকাছি দল বেঁধে চলে। হিমালয়ান আসামি বানর আকারে বড়। এদের লেজও অপেক্ষাকৃত লম্বা। আসাম, বাংলাদেশ, মিয়ানমারে পাওয়া আসামি বানরের লেজ ছোট। সুন্দরবনে আসামি বানর দেখা যায় - কথাটি অনেকেই বলে থাকেন। আসলে সুন্দরবনে রিসাস বানর ছাড়া আর কোনো ধরনের বানর নেই। আসামি বানর দেখতে রিসাস বানরের মতো হওয়ায় এমন বিভ্রান্তি। দলেবলে চলার সময় এরা গলাখাকারির শব্দের মতো শব্দ করে পরস্পরের অবস্থান বুঝে নেয়, বিপদ জানায়। এরা পোকামাকড়, ফল, পাকুড়, তরিতরকারি খায়। কখনো খেতে হামলা চালায়। বনের পাশের গৃহস্থবাড়িতে ঢুকে পড়ে। এরা লাজুক ও তটস্থ। হুলো বানর লেজ উঁচিয়ে চলে। এদের মিলনঋতু, গর্ভধারণ, শিশু পরিচর্যা নিয়ে এখনও তেমন গবেষণা হয়নি। বাংলাদেশে জঙ্গল সাফ হওয়ার মধ্য দিয়ে আসামি বানর নিশ্চিহ্ন হচ্ছে। তবে আসাম, নেপাল, মিয়ানমারে কিছু কিছু নৃগোষ্ঠী আসামি বানর মেরে খেয়ে নেয়। এসব নৃগোষ্ঠীর বিশ্বাস আসামি বানরের দেহে ঔষধি গুণ আছে। বর্তমানে আসামি বানর আইইউসিএন লাল তালিকায় প্রায়-বিপদগ্রস্ত হিসেবে অন্তর্ভুক্তি ঘটেছে। Groves, C. (২০০৫)। Wilson, D. E., & Reeder, D. M., সম্পাদক। Mammal Species of the World (3rd সংস্করণ)। Johns Hopkins University Press। পৃষ্ঠা 161। আইএসবিএন ০-৮০১-৮৮২২১-৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: সম্পাদকগণের তালিকা (link) Boonratana, R., Chalise, M., Das, J., Htun, S. and Timmins, R. J. (২০০৮)। "Macaca assamensis"। বিপদগ্রস্ত প্রজাতির আইইউসিএন লাল তালিকা। সংস্করণ 2012.2। প্রকৃতি সংরক্ষণের জন্য আন্তর্জাতিক ইউনিয়ন। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯০ "'আসামি' বানর - দৈনিক প্রথম আলো (১৮ জানুয়ারি, ২০১১)"। ২০১৯-১১-০৭ তারিখে মূল থেকে আর্কাইভ করা। সংগ্রহের তারিখ ২০১৫-১০-১৭।  জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৭-১৮।
কাঁকড়াভুক বানর

কাঁকড়াভুক বানর বা লম্বালেজি বানর (ইংরেজি: crab-eating macaque বা long-tailed macaque)) (বৈজ্ঞানিক নাম:Macaca fascicularis) হচ্ছে দক্ষিণ-পূর্ব এশিয়ার ম্যাকাকু গণের একটি বানর প্রজাতি। কাঁকড়াভুক বানর আইইউসিএন লাল তালিকায় বিপদগ্রস্ত নয় এবং বাংলাদেশে মহাবিপন্ন হিসেবে অন্তর্ভুক্তি ঘটেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত। কাঁকড়াভুক বানর নিম্ন অঞ্চলের বৃষ্টিপ্রধান বন, নদী ও উপকূলীয় এলাকার বন ও প্যারাবনসহ বিভিন্ন আবাসস্থলের ভূমি ও গাছে দেখা যায়। Groves, C. (২০০৫)। Wilson, D. E., & Reeder, D. M., সম্পাদক। Mammal Species of the World (3rd সংস্করণ)। Johns Hopkins University Press। পৃষ্ঠা 161–162। আইএসবিএন ০-৮০১-৮৮২২১-৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: সম্পাদকগণের তালিকা (link) Ong, P. & Richardson, M. (2008). Macaca fuscicularis. 2008 IUCN Red List of Threatened Species. IUCN 2008. Retrieved on 4 January 2009. P H Napier, C P Groves (জুলাই ১৯৮৩)। "Simia fascicularis Raffles, 1821 (Mammalia, Primates): request for the suppression under the plenary powers of Simia aygula Linnaeus, 1758, a senior synonym. Z.N.(S.) 2399"। Bulletin of Zoological Nomenclature। 40 (2): 117–118। আইএসএসএন 0007-5167। সংগ্রহের তারিখ ১৯ নভেম্বর ২০১২। Simia aygula is quite clearly the Crab-eating or Long-tailed Macaque, as Buffon opined as early as 1766.  J. D. D. Smith (২০০১)। "Supplement 1986-2000" (পিডিএফ)। Official List and Indexes of Names and Works in Zoology। International Trust for Zoological Nomenclature। পৃষ্ঠা 8। ২৮ সেপ্টেম্বর ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ নভেম্বর ২০১২। Suppressed under the plenary power for the purposes of the Principle of Priority, but not for those of the Principle of Homonymy  Wilson, D. E.; Reeder, D. M., সম্পাদকগণ (২০০৫)। "Macaca fascicularis fascicularis"। Mammal Species of the World (3rd সংস্করণ)। Johns Hopkins University Press। আইএসবিএন 978-0-8018-8221-0। ওসিএলসি 62265494। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Linnaeus, Carl (১৭৫৮)। Systema naturæ. Regnum animale. (10 সংস্করণ)। পৃষ্ঠা 27। সংগ্রহের তারিখ ১৯ নভেম্বর ২০১২।  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯০ জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৮-১৯।
উল্টোলেজি বানর

উল্টোলেজি বানর (ইংরেজি: northern pig-tailed macaque, Pig-tailed Macaque, Burmese Pig-tailed Macaque) (বৈজ্ঞানিক নাম:Macaca leonina) হচ্ছে ম্যাকাক গণের একটি বানর প্রজাতি। এরা কুলু বান্দর, শুকরলেজি বানর, ছোটলেজি বানর, উলু বান্দর, সিংহ বানর, সিঙ্গা বানর প্রভৃতি নামেও পরিচিত। উল্টোলেজি বানর সাধারণত নিচু এলাকার প্রাথমিক ও মাঝারি গড়নের বন এবং উপকূল, জলা ও পাহাড়ি বনে দেখা যায়। বাংলাদেশে এরা সিলেট ও চট্টগ্রাম বিভাগের মিশ্র চিরসবুজ বনে বসবাস করে। উল্টোলেজি বানরের নাকের আগা থেকে লেজের গোড়া পর্যন্ত দৈর্ঘ্য ৪০-৬০ সেন্টিমিটার এবং লেজ ১৮-২৫ সেন্টিমিটার। ওজন ৪ দশমিক ৫ থেকে ১২ কেজি। শূকরের মতো ছোট লেজটি ওপরের দিকে ওল্টানো। দেহের ওপরের লোম জলপাই-ধূসর, নিচটা ধূসর-সাদা ও মুখমণ্ডল গোলাপি। মাথার মাঝখানটা চ্যাপ্টা ও সেখানকার লোম কালচে। এদের দলনেতার মাথায় কখনো কখনো সিংহের মতো কেশর দেখা যায়। এরা দিবাচর, বৃক্ষবাসী ও ভূমিচারী। শক্তসমর্থ পুরুষের নেতৃত্বে স্ত্রী, পুরুষ ও বাচ্চা মিলে ৫-২৫টির দলে বাস করে। পুরুষ বেশ রাগী; কাউকে ভয় দেখানোর জন্য দাঁত-মুখ খিঁচিয়ে ভেংচি কাটে। নিজেদের মধ্যে বেশ মারামারি করে। স্ত্রী বানর তুলনামূলকভাবে শান্ত। ফল, মূল, কচি পাতা, কুঁড়ি, কীটপতঙ্গ, কাঁকড়া, পাখির বাচ্চা ইত্যাদি খায়। খাদ্যাভাবে কখনো কখনো শস্য খেতেও হানা দেয়। এদের গলার স্বর কর্কশ, কাশির মতো ‘খক-খক-খক-খক’ আওয়াজ করে। উল্টোলেজি বানর সারা বছরই প্রজনন করতে পারে; তবে মার্চ-জুনেই বেশি করে। স্ত্রী ১৬২-১৮৬ দিন গর্ভধারণের পর সচরাচর একটি বাচ্চার জন্ম দেয়। বাচ্চারা এক বছর বয়সে দুধ ছাড়ে এবং তিন-চার বছরে বয়ঃপ্রাপ্ত হয়। এরা ১০-১২ বছর বাঁচে। উল্টোলেজি বানর আইইউসিএন লাল তালিকায় সংকটাপন্ন প্রজাতি হিসেবে বিবেচিত, দক্ষিণ এশিয়ায় বিপন্ন এবং বাংলাদেশে মহাবিপন্ন হিসেবে অন্তর্ভুক্তি ঘটেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত। Groves, C. (২০০৫)। Wilson, D. E., & Reeder, D. M., সম্পাদক। Mammal Species of the World (3rd সংস্করণ)। Johns Hopkins University Press। আইএসবিএন ০-৮০১-৮৮২২১-৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: সম্পাদকগণের তালিকা (link) Boonratana, R., Das, J., Yongcheng, L., Htun, S. & Timmins, R. J. (2008). Macaca leonina. 2008 IUCN Red List of Threatened Species. IUCN 2008. Retrieved on 4 January 2009. বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯০ বিপন্ন উল্টোলেজি বানর - দৈনিক প্রথম আলো (১৪ অক্টোবর, ২০১৫) জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৯-২০।
উত্তুরে হনুমান

উত্তুরে হনুমান বা বড় হনুমান (ইংরেজি: northern plains gray langur)(বৈজ্ঞানিক নাম:Semnopithecus entellus) হচ্ছে সারকোপিথিসিডি পরিবারের একটি প্রাইমেট প্রজাতি। এদের দেহের রং ফ্যাকাশে-কমলা এবং নিচের দিকে কিছুটা হালকা। মাটিতে থাকা অবস্থায় এরা সাধারণত লেজ বাঁকিয়ে শরীরের উপর দিকে রাখে। প্রাপ্তবয়স্কদের ভ্র‚র পিছনে ললাটের উপর চুল বিদ্যমান। মাথাসহ দেহদৈর্ঘ্য ৫১-১০৮ সেমি এবং লেজ ৭২-১০৯ সেমি লম্বা হয়। পুরুষ ও স্ত্রী হনুমানের ওজন যথাক্রমে ৯-২১ কেজি ও ৮-১৮ কেজি হয়ে থাকে। একটি দলে ৮ থেকে ২৫টির মতো সদস্য দেখা যায়। বাংলাদেশে এরা অতি বিপন্ন এবং এদের সংখ্যা এখন দুশোরও নিচে।[তথ্যসূত্র প্রয়োজন] উত্তুরে হনুমান আইইউসিএন লাল তালিকায় ন্যূনতম বিপদগ্রস্ত এবং বাংলাদেশে মহাবিপন্ন হিসেবে অন্তর্ভুক্তি ঘটেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত। উত্তুরে হনুমান ব্যাপকভাবে বিস্তৃত, সমুদ্র সমতল থেকে ৪০০০ মিটারের বেশি উচ্চতায়ও দেখা যায়। Groves, C. (২০০৫)। Wilson, D. E., & Reeder, D. M., সম্পাদক। Mammal Species of the World (3rd সংস্করণ)। Johns Hopkins University Press। পৃষ্ঠা 166। আইএসবিএন ০-৮০১-৮৮২২১-৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: সম্পাদকগণের তালিকা (link) উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "msw3" নামটি একাধিক বার সংজ্ঞায়িত করা হয়েছে Mitra, S. & Molur, S. (২০০৮)। "Semnopithecus entellus"। বিপদগ্রস্ত প্রজাতির আইইউসিএন লাল তালিকা (ইংরেজি ভাষায়)। আইইউসিএন। 2008: e.T39832A10274074। সংগ্রহের তারিখ ১০ জুন ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯০ জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ২৩-২৪। উইকিমিডিয়া কমন্সে Semnopithecus entellus সম্পর্কিত মিডিয়া দেখুন। উইকিপ্রজাতিতেSemnopithecus entellus সম্পর্কিত তথ্য। "Semnopithecus"। Mammal Diversity Database। ২০১৭-০৫-২৬ তারিখে মূল থেকে আর্কাইভ করা। সংগ্রহের তারিখ ২০১৯-০২-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Semnopithecus dussumieri"। ITIS। সংগ্রহের তারিখ ২০২০-০৪-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
২০১২ সাফ মহিলা চ্যাম্পিয়নশিপ

২০১২ সাফ মহিলা চ্যাম্পিয়নশিপ শ্রীলঙ্কায় অনুষ্ঠিত দক্ষিণ এশীয় ফুটবল ফেডারেশন কর্তৃক আয়োজিত একটি মহিলাদের আন্তর্জাতিক ফুটবল প্রতিযোগিতা। এটি ২০১০ সালে শুরু হওয়া সাফ মহিলা চ্যাম্পিয়নশিপের দ্বিতীয় আসর। এর আগে সাফ মহিলা চ্যাম্পিয়নশিপের একটি আসর ২০১০ অনুষ্ঠিত হয়। এ প্রতিযোগিতা দক্ষিণ এশিয়ার ৮টি দেশের মহিলা জাতীয় দল অংশ গ্রহণ করে। ভারত বিজয়ী হয়। সকল ম্যাচ কলম্বোর সিআর এ্যান্ড এফসি স্টেডিয়াম মাঠে অনুষ্ঠিত হয়। এ স্টেডিয়ামের আসন সংখ্যা ৫৫৫ জন। ৭ সেপ্টেম্বর ২০১২ ৮:৩০ সিআর এ্যান্ড এফসি স্টেডিয়াম, কলম্বো ৭ সেপ্টেম্বর ২০১২ ১৫:৩০ সিআর এ্যান্ড এফসি স্টেডিয়াম, কলম্বো ৯ সেপ্টেম্বর ২০১২ ৮:৩০ সিআর এ্যান্ড এফসি স্টেডিয়াম, কলম্বো ৯ সেপ্টেম্বর ২০১২ ১৫:৩০ সিআর এ্যান্ড এফসি স্টেডিয়াম, কলম্বো ১১ সেপ্টেম্বর ২০১২ ৮:৩০ সিআর এ্যান্ড এফসি স্টেডিয়াম, কলম্বো ১১ সেপ্টেম্বর ২০১২ ১৫:৩০ সিআর এ্যান্ড এফসি স্টেডিয়াম, কলম্বো ৮ সেপ্টেম্বর ২০১২ ৮:৩০ সিআর এ্যান্ড এফসি স্টেডিয়াম, কলম্বো ৮ সেপ্টেম্বর ২০১২ ১৫:৩০ সিআর এ্যান্ড এফসি স্টেডিয়াম, কলম্বো ১০ সেপ্টেম্বর ২০১২ ৮:৩০ সিআর এ্যান্ড এফসি স্টেডিয়াম, কলম্বো ১০ সেপ্টেম্বর ২০১২ ১৫:৩০ সিআর এ্যান্ড এফসি স্টেডিয়াম, কলম্বো ১২ সেপ্টেম্বর ২০১২ ৮:৩০ সিআর এ্যান্ড এফসি স্টেডিয়াম, কলম্বো ১২ সেপ্টেম্বর ২০১২ ১৫:৩০ সিআর এ্যান্ড এফসি স্টেডিয়াম, কলম্বো ১৪ সেপ্টেম্বর ২০১২ ৮:৩০ সিআর এ্যান্ড এফসি স্টেডিয়াম, কলম্বো ১৪ সেপ্টেম্বর ২০১২ ১৫:৩০ সিআর এ্যান্ড এফসি স্টেডিয়াম, কলম্বো ১৬ সেপ্টেম্বর ২০১২ সিআর এ্যান্ড এফসি স্টেডিয়াম, কলম্বো ৮ গোল যমুনা গুরুং ৭ গোল কমলা দেবী ৫ গোল অনু লামা পিংকি মাগার Bembem Devi ৪ গোল দিপা অধিকারী পরমেশ্বরী দেবী ৩ গোল সুশমিতা মল্লিক সজনা রানী ২ গোল ১ গোল "Indian Football: India Beat Nepal And Clinch 2012 SAFF Women's Championship"। xtratime.in। ১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০১৫।  "Breaking news: India wins the SAFF Women's Championship"। sportskeeda.com। ১৬ সেপ্টেম্বর ২০১২। ১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৪।  প্রবেশদ্বার:  ফুটবল শ্রীলঙ্কা সার্ক
কামাতা উচ্চ বিদ্যালয়

টোকিও মেট্রোপলিটন কামাতা উচ্চ বিদ্যালয় (東京都立蒲田高等学校, Tōkyō Toritsu Kamata Kōtōgakkō) জাপানের কামাতায় অবস্থিত একটি জাপানি উচ্চ বিদ্যালয়। এই বিদ্যালয়ের ডাক নাম কামাকো (蒲高, মোটামুটিভাবে "কামা হাই")। কামাতা উচ্চ বিদ্যালয় ওয়েব্যাক মেশিনে আর্কাইভকৃত ১৫ সেপ্টেম্বর ২০১৫ তারিখে (জাপানি)
পাটনা বিভাগ

পাটনা বিভাগ হল ভারতের বিহার বিহার রাজ্যের নয়টি প্রশাসনিক বিভাগের অন্যতম। এই বিভাগের সদর শহর হল পাটনা। ১৮২৯ সালে গঠিত এই বিভাগ রাজ্যের প্রাচীনতম প্রশাসনিক বিভাগগুলির অন্যতম। ২০০৫ সালের পরিস্থিতি অনুসারে, এই বিভাগটি পাটনা জেলা, নালন্দা জেলা (অপর নাম বিহারশরিফ জেলা), ভোজপুর জেলা (অপর নাম আরা জেলা), রোহতাস জেলা (অপর নাম সাসারাম জেলা), বক্সার জেলা ও কাইমুর জেলা (অপর নাম ভাভুয়া জেলা) নিয়ে গঠিত। পাটনা বিভাগের অধীনে ১৯টি মহকুমা ও ৯৮টি সমষ্টি উন্নয়ন ব্লক রয়েছে। ১৮২৯ সালে সারান বিভাগ (সারান, চম্পারণ, তিরহুত ও শাহাবাদ জেলা নিয়ে) ও ভাগলপুর বিভাগের (মুঙ্গের, পূর্ণিয়া ও মালদহ জেলা নিয়ে) সঙ্গে ব্রিটিশ ভারতের বেঙ্গল প্রেসিডেন্সির ১১শ বিভাগ হিসেবে পাটনা বিভাগ গঠিত হয়। ১৮৩৪ সালের ১ মার্চ ১০ম বিভাগ সারন অবলুপ্ত হয়ে ১১শ বিভাগ পাটনা ও ১২শ বিভাগ মুঙ্গেরের সঙ্গে মিশে যায়। সেই সময় পাটনা বিভাগের অন্তর্গত জেলাগুলি ছিল পাটনা, বেহার, সারান ও শাহাবাদ। বিহারের বিভাগগুলির তালিকা বিহারের জেলাগুলির তালিকা Population data obtained from the sum of the populations of the districts. "District Census 2011"। Census 2011। সংগ্রহের তারিখ ২৬ ডিসেম্বর ২০১২।  "Govt shifts 12 IAS officials, five get additional charge"। The Times of India। ১০ মে ২০১৫। সংগ্রহের তারিখ ১৮ মে ২০১৫।  http://patnadivision.bih.nic.in/aboutus.aspx Bankey Bihari Misra। The Central Administration of the East India Company, 1773-1834। Manchester University Press, 1959। পৃষ্ঠা 151।  Wm. H. Allen & Company (১৮৩৪)। "The Asiatic Journal and Monthly Miscellany"। 14 (Harvard University): 197।  দাপ্তরিক ওয়েবসাইট
কমলা-বুক হরিয়াল

কমলাবুক হরিয়াল (ইংরেজি: Orange-breasted Green Pigeon or Orange-breasted Pigeon) কোলাম্বিডি পরিবারভুক্ত একটি পাখি। এটি হরিয়ালের একটি প্রজাতি। পাখিটির বৈজ্ঞানিক নাম Treron bicinctus। কমলাবুক হরিয়াল বাংলাদেশের দুর্লভ আবাসিক পাখি। কমলাবুক হরিয়াল জালালি কবুতরের চেয়ে আকারে কিছুটা ছোট। ঠোঁটের আগা থেকে লেজের ডগা পর্যন্ত প্রায় ২৯ সেন্টিমিটার। ওজন ১৫৫ থেকে ১৯৪ গ্রাম। পুরুষ ও স্ত্রীর দেহের রঙে পার্থক্য রয়েছে। পুরুষের কপাল হলদে-সবুজ, মাথার চাঁদি থেকে ঘাড়ের নিচ পর্যন্ত নীলচে-ধূসর। পিঠ ও ডানার ওপরটা জলপাই-সবুজ। ডানার কিছু পালকের প্রান্ত হলুদ। উড়লে ডানার পালকের তলার ধূসর রং চোখে পড়ে। পিঠের নিচ ও লেজের সংযোগস্থলের ওপরটা দারুচিনি রঙের। লেজের ওপরটা ধূসর, আগা ফিকে। মুখমণ্ডল হলদে-সবুজ, গলা বেগুনি ও বুক উজ্জ্বল কমলা। পেট হলদে-সবুজ ও লেজের তলা কমলা। স্ত্রী হরিয়ালের দেহের ওপরটা জলপাই-সবুজ ও নিচটা হলদে-সবুজ। মুখমণ্ডল হলদে-সবুজ। লেজের পেটে দারুচিনি ও ধূসরের প্রাধান্য এবং নিচটা হালকা কমলা। স্ত্রী ও পুরুষনির্বিশেষে ঠোঁট নীলচে-সবুজ এবং পা ও পায়ের পাতা গাঢ় গোলাপি। চোখের মণির বাইরের বলয় লালচে ও ভেতরেরটা গাঢ় নীল। অপ্রাপ্তবয়স্ক পাখি দেখতে মায়ের মতো। হরিয়াল মূলত চট্টগ্রাম ও সিলেট বিভাগের মিশ্র চিরসবুজ বন এবং খুলনা বিভাগের সুন্দরবনের বাসিন্দা। সাধারণত একাকী, জোড়ায় বা ছোট দলে বিচরণ করে। আবার অন্যান্য সবুজ কবুতরের দলেও একসঙ্গে বিচরণ করতে দেখা যায়। বট, পাকুড়, ডুমুর, পাকা খেজুর, বড়ই ও এ-জাতীয় ছোট ফল পছন্দ করে। ফলে ভরা গাছের উঁচু শাখায় ধীরে ধীরে হেঁটে হেঁটে ফল ও বিচি খায়। খুব ভোরে খেজুরের রসও খেতে দেখা যায়। সকাল ও সন্ধ্যায় বেশি সক্রিয় থাকে। তবে ভরদুপুরেও খাবার খেতে দেখা যায়। দ্রুত ডানা নেড়ে বেশ জোরে সোজা পথে ওড়ে। নিচু স্বরে শিস দেওয়ার মতো করে ডাকে। মার্চ থেকে সেপ্টেম্বর প্রজননকাল। এ সময় গাছের ডালে কাঠি-কুটি দিয়ে বাসা বানায়। এদের বাসা ঘুঘুর থেকে কম ঢিলেঢালা, বেশি গভীর ও বাসার কিনারা ওপরের দিকে ওঠানো। বাসা তৈরি হলে স্ত্রী তাতে দুটো সাদা রঙের ডিম পাড়ে ও দুজনেই পালাক্রমে ডিমে তা দেয়। ডিম ফোটে ১২ থেকে ১৪ দিনে। বাবা-মা দুজনেই বাচ্চাদের খাইয়েদাইয়ে বড় করে তোলে। কমলাবুক হরিয়াল - প্রথম আলো (০৭ সেপ্টেম্বর, ২০১৫)
মিল এমআই-১৭

মিল এমআই -১৭ রাশিয়ায় তৈরি দুই টার্বাইন যুক্ত পরিবহন হেলিকপ্টার। ১৯৭৫ সা‌লে এর ব্যবহার প্রচ‌লিত হয়। এটি রাশিয়ার কাজান এবং উলান-উদে কারখানায় তৈরি হয়। পরিবহন কা‌জে ব্যবহা‌রের সংস্করন সহ এর গানশিপ সংস্করনও রয়েছে। বৈমানিক :৩জন(পাইলট/কো-পাইলট/ফ্লাইট ইঞ্জিনিয়ার) বহনক্ষমতা :৩২ জন সৈন্য অথবা ৪০০০কেজি দৈর্ঘ্য :১৮.৪২ মিঃ(৬০ ফিট ৫ ইঞ্চি) উচ্চতা :৪.৭৬ মিঃ(১৫ ফিট ৭ ইঞ্চি) ওজন :৭১০০ কেজি প্রধান রোটেরর ব্যাস :২১.৩৫২ মিঃ শক্তির উৎস :২*কিলোমোভ টিভি৩-১১৭ভিএম টার্বোশ্যাফট সর্বোচ্চ গতি :২৫০ কি.মি./ঘঃ,১৫৬ মাঃ/ঘঃ পাল্লা :৯৫০ কি.মি.,৫৯৪ মাঃ ৬টি হার্ডপয়েন্টে ১৫০০ কেজি ওজনের অস্ত্র যেমন বোমা, রকেট এবং কামান বহনে সক্ষম। "Russia denies supplying arms to Iraq -1"। Sputnik International। ১৭ সেপ্টেম্বর ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)